Forma patvirtinta

Visagino savivaldybės administracijos direktoriaus

2011 m. birželio 21 d. įsakymu Nr. ĮV-559

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO**

**„DĖL VLADIMIRO ŠČIUROVO SKVERO PAVADINIMO SUTEIKIMO“**

**PROJEKTO**

2022 m. balandžio d.

Visaginas

**1. Sprendimo projekto iniciatorius (iai) / rengėjas (ai):** Visagino savivaldybės administracijos direktorius.

**2. Sprendimo projekto tikslas:** Įamžinti Vladimiro Ščiurovo atminimą Visagino mieste.

Vladimiras Ščiurovas gimė 1955 m. vasario 14 d. Dūkšte, Ignalinos rajone. 1962–1972 metais mokėsi Dūkšto vidurinėje mokykloje. 1973 m. baigė Vilniaus 21-ąją politechnikos mokyklą. 1991 metais baigė Leningrado (Rusija) politologijos institutą ir įgijo politologo specialybę. 1976–1981 metais dirbo Vilniaus kuro aparatūros remonto gamyklos Dūkšto filialo meistru kontrolieriumi. 1981–1987 metais – Statybos ir montavimo tresto šaltkalvis montuotojas. 1987– 1988 metais – V. Rylovo kolūkio pirmininko pavaduotojas. 1990–1991 metais – Rimšės kolūkio pirmininko pavaduotojas. 1991–1993 metais – Lietuvos Respublikos Vyriausybės įgaliotinio padėjėjas Visagine. 1993–1995 metais – Lietuvos Respublikos Vyriausybės įgaliotinis Visagine. Nuo 1995 m. balandžio 12 d. iki pat savo ankstyvos mirties – Visagino miesto meras. Vladimiras Ščiurovas mirė 1999 m. kovo 11 d.

**3. Sprendimo projekto rengimą lėmusios priežastys:** Lietuvos Respublikos teritorijos administracinių vienetų ir jų ribų įstatyme nustatyta, kad gatvėms, pastatams, statiniams ir kitiems savivaldybių teritorijose esantiems jų nuosavybes teisės objektams pavadinimai suteikiami ir keičiami atitinkamų savivaldybių tarybų sprendimais pagal Lietuvos Respublikos Vyriausybės ar jos įgaliotos institucijos nustatytus kriterijus.

**4. Kaip šiuo metu teisiškai reglamentuojami sprendimo projekte aptarti klausimai:** Lietuvos Respublikos vietos savivaldos įstatymas, Lietuvos Respublikos teritorijos administracinių vienetų ir jų ribų įstatymas, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašas bei Valstybinės lietuvių kalbos komisijos rekomendacijos dėl gatvių pavadinimų sudarymo ir rašymo.

**5. Sprendimui įgyvendinti reikalingos lėšos ir jų šaltiniai:** bus reikalingos lėšos atminimo lentelei pagaminti.

**6. Ar atliktas sprendimo projekto antikorupcinis vertinimas**: ne.

**7. Kokius galiojančius sprendimus būtina pakeisti ar panaikinti, priėmus teikiamą sprendimo projektą:** nereikia.

 **8. Laukiamas rezultatas:** Bus įamžintas Vladimiro Ščiurovo atminimas Visagino mieste.

**9. Numatoma:**

**9.1. teigiamas įgyvendinimo poveikis ir pasekmės:** šio sprendimo pagrindu skvero pavadinimas bus įtrauktas į apskaitą Lietuvos Respublikos Vyriausybės ar jos įgaliotos institucijos nustatyta tvarka.

**9.2. galimas neigiamas įgyvendinimo poveikis ir pasekmės**: nenumatomas.

**10. Tolesni veiksmai, priėmus sprendimą:** skvero pavadinimas ir jogeografinės charakteristikos bus įregistruoti Nekilnojamojo turto registre.

**11. Reikšminiai žodžiai, kurių reikia šiam projektui įtraukti į kompiuterinės paieškos sistemą, įskaitant reikšminius žodžius pagal Europos žodyną *Eurovoc*:** skverai, gatvės, pavadinimai, adresai.

**12. Kita svarbi informacija:**

**Skvero pavadinimas parinktas atsižvelgiant į nustatytus gatvių pavadinimų suteikimo kriterijus, susiklosčiusią gatvių pavadinimų sudarymo ir rašymo tradiciją bei** Valstybinės lietuvių kalbos komisijos rekomendacijasdėl gatvių pavadinimų sudarymo ir rašymo.

**Skveras**  (angl. *square*  kvadratas, stačiakampis) – nedidelis apželdintas gyvenvietės ar miesto aikštės, gatvės plotas.

Sprendimo projekto iniciatorius /rengėjas

|  |  |  |  |  |
| --- | --- | --- | --- | --- |
| Vyriausiasis specialistas |  |  |  | Viktoras Rancevas |
| (pareigos) |  | (parašas) |  | (vardas ir pavardė) |